**Հիմնավորում**

**Աջակցություն հաշմանդամություն ունեցող անձանց (1160) ծրագրում կատարված փոփոխությունների վերաբերյալ**

1. «Մտավոր խնդիրներով հաշմանդամություն ունեցող դեռահասների և երիտասարդների ցերեկային խնամքի սոցիալ-վերականգնողական ծառայություններ» միջոցառումը (11006) վերանվանվել է «Մտավոր հաշմանդամություն ունեցող անձանց ցերեկային սոցիալ-վերականգնողական ծառայություններ» միջոցառման:
2. «Հաշմանդամություն ունեցող երեխաների և երիտասարդների սոցիալ-հոգեբանական աջակցություն ցերեկային կենտրոնում» միջոցառումը (11007)

վերանվանվել է «Հաշմանդամություն ունեցող անձանց սոցիալ-հոգեբանական աջակցություն ցերեկային կենտրոնում» միջոցառման:

1. «Աուտիզմ ունեցող դեռահասներին և երիտասարդներին զբաղվածության և սոցիալ-հոգեբանական ծառայությունների տրամադրում ցերեկային կենտրոնում» միջոցառումը (11008) վերանվանվել է «Աուտիզմ ունեցող անձանց սոցիալ-հոգեբանական աջակցություն ցերեկային կենտրոնում» միջոցառման:
2. «Լսողական սարքեր և հաշմանդամի սայլակներ ձեռքբերելու համար հավաստագրերի տրամադրում» (12001) միջոցառումը վերանվանվել է «Պետական հավաստագրերով աջակցող միջոցների տրամադրում և դրանց վերանորոգում»: Այս միջոցառման մեջ ընդգրկվել է նաև «Հաշմանդամություն ունեցող անձանց աջակցող տեխնոլոգիաներով ապահովում և դրանց վերանորոգում» միջոցառումը (11001): Դա պայմանվորված է նրանով, որ ՀՀ կառավարության 2015թ. սեպտեմբերի 10-ի N 1035-Ն և 2017թ. սեպտեմբերի 7-ի N 1151-Ն որոշումների համաձայն 2019թ. հունվարի 1-ից բոլոր աջակցող միջոցները տրամադրվում են պետական հավաստագրերի հիման վրա, որից ելնելով ՀՀ կառավարության 2019թ. մարտի 29-ի N 302-Ն որոշմամբ կատարված հոդվածափոխության արդյունքում **«**Հաշմանդամություն ունեցող անձանց աջակցող տեխնոլոգիաներով ապահովում և դրանց վերանորոգում**»** միջոցառումը (11001) դարձել է տրանսֆերտների տրամադրման միջոցառում (12002):